Akteur vas oor aanranding‘n Bekende akteur is Saterdagaand in Honeydew, Johannesburg, in hegtenis geneem nadat hy glo sy meisie aangerand het. “Die akteur het na bewering sy meisie, wat in haar laat 20s is, geklap,” het lt.kol. Katlego Mogale, woordvoerder van die polisie in Johannesburg, gesê. Die twee het Saterdagaand glo in ‘n argument betrokke geraak. “Die polisie is na die toneel ontbied waar die verdagte in hegtenis geneem is.” Die 45-jarige man se naam kan nie bekendgemaak word totdat hy in die hof verskyn het nie. Hy sal na verwagting Maandag in die landdroshof in Roodepoort verskyn op aanklag van aanranding.